தமிழ்த் திரைப்பட விருதுகள்

தமிழ்த் திரைப்பட விருதுகள் என்பது தமிழ் மொழியில் வெளியான திரைப்படங்களில் பணியாற்றிய நடிகர்கள், இயக்குநர்கள், இசையமைப்பாளர்கள், தயாரிப்பாளர்கள், ஒளிப்பதிவாளர்கள் மற்றும் பாடகர்கள் போன்றவர்களை கௌரவித்து ஊக்கப்படுத்தும் விதமாக வழங்கப்படும் ஒரு விருது விழா ஆகும்.

முதல் முதலில் தமிழ் மொழித் திரைப்படங்களுக்கு 1954 ஆம் ஆண்டு பிலிம்பேர் நிறுவனத்தால் தென்னிந்திய பிலிம்பேர் விருதுகள் வழங்கப்பட்டது. அதை தொடர்ந்து எடிசன் விருதுகள், விஜய் திரைப்பட விருதுகள், தமிழக அரசு திரைப்பட விருதுகள் போன்ற பல விருது விழாக்கள் நடைபெறுகின்றன.

விருதுகளின் பட்டியல்

தமிழ்நாடு
 தென்னிந்திய பிலிம்பேர் விருதுகள்  
பிலிம்பேர் நிறுவனத்தால் 1954 ஆம் ஆண்டு முதல் ஆண்டுதோறும் வழங்கப்படும் பிலிம்பேர் விருதுகளின் தென்னிந்திய பிரிவாகும்.
 கலைமாமணி விருது
 தமிழக அரசினால் ஆண்டுதோறும் கலை மற்றும் பண்பாட்டினை வளர்த்தெடுக்கவும் தொன்மையான கலைவடிவங்களை பேணவும் கலைஞர்களுக்கு வழங்கப்படும் விருதாகும்.
 தமிழக அரசு திரைப்பட விருதுகள்
 தமிழ் நாடு அரசால் 1967 ஆம் ஆண்டு முதல் ஒவ்வொரு ஆண்டும் வெளிவரும் தமிழ்த் திரைப்படங்களில் சிறந்த திரைப்படங்கள் மற்றும் விசேட திறமையைக் காட்டியவர்களுக்காக வழங்கப்படும் விருதாகும்.
 1989 சினிமா எக்ஸ்பிரஸ் விருதுகள்
 சினிமா எக்ஸ்பிரஸ் என்ற இதழால் 1988 ஆம் ஆண்டு முதல் வழங்கப்படும் விருது ஆகும்.
 சென்னை சர்வதேசத் திரைப்பட விழா
 தமிழ்நாடு மாநிலத்தில் சென்னை நகரில் 2002 ஆம் ஆண்டு முதல் நடத்தப்படும் பன்னாட்டுத் திரைப்பட விழா ஆகும். இவ்விழாவை இந்தியத் திரைப்படச் சங்கம் (ஐ.சி.ஏ.எஃப்) தமிழ்நாடு அரசு, தென்னிந்தியத் திரைப்பட வர்த்தக சபை உடன் இணைந்து நடத்துகின்றன.
 விஜய் விருதுகள்
 விஜய் தொலைக்காட்சி என்ற தமிழ் தொலைக்காட்சி குழுமத்தால் 2006 ஆம் ஆண்டு முதல் தமிழ் திரைப்படத் துறையினருக்கு வழங்கப்படும் விருது ஆகும்.
 ஆனந்த விகடன் சினிமா விருதுகள்
 ஆனந்த விகடன் இதழ் சார்பாக 2008 ஆம் ஆண்டு முதல் தமிழகத் திரைப்படத்துறையினருக்கு வருடாந்திர விருது வழங்கும் விழாவாகும்.
 மிர்ச்சி இசை விருதுகள் தெற்கு
 இது ரேடியோ மிர்ச்சி என்ற பண்பலை வானொலி நிலையத்தால் 2009 ஆம் ஆண்டு முதல் தென்னிந்தியத் திரைப்படத்துறையில் இசைத்துறைக்கு வழங்கப்படும் விருதாகும்.
 ஜெயா விருதுகள் 
 இது 2011 ஆம் ஆண்டு ஜெயா தொலைக்காட்சியால் தமிழ் திரைப்படத்துறையில் சிறப்பாக பணியாற்றியவர் களை கௌரவிக்கும் விதாமாக வழங்கப்பட்டது.
 பிக் தமிழ் பொழுதுபோக்கு விருது
 ரிலையன்ஸ் கம்யூனிகேசன் நிறுவனத்தால் 2011 ஆம் ஆண்டு முதல் திரைப்படத்துறை, தொலைக்காட்சித்துறை மற்றும் கலைத்துறையினருக்கு வழங்கப்படும் விருது ஆகும்.
 தென்னிந்திய சர்வதேசத் திரைப்பட விருதுகள்
 தென்னிந்தியத் திரைப்படத்துறை யால் 2012 ஆம் ஆண்டு முதல்  தென்னிந்தியத் திரைப்படத்துறை கலைஞர்கள் மற்றும் தொழில்நுட்ப சாதனைகளை கௌரவப்படுதும் விழாவாகும்.
 ஜே.எஃப்.டபிள்யூ (JFW) விருதுகள் / JFW மூவி விருதுகள்
 இது என்ற இதழால் 2011 ஆம் ஆண்டு முதல் திரைத்துறையில் பணியாற்றிய பெண்களை கௌரவிக்கு விதமாக வழங்கப்பட்டது. 2019 ஆம் ஆண்டு முதல் JFW மூவி விருதுகள் என்ற பெயரில் தமிழ்த் திரைப்படத்துறைக்கு வழங்கப்பட்டு வருகின்றது.
 பெஹின்ட்வூட்ஸ் கோல்ட்  மெடல் 
  பெஹின்ட்வூட்ஸ் என்ற டிஜிட்டல் ஊடகத்தால் 2014 ஆம் ஆண்டு முதல் வழங்கப்படும் விருது விழா ஆகும்.
 வி 4 என்டர்டெயின்மென்ட் எம்ஜிஆர்-சிவாஜி அகாடமி விருதுகள்
  2014 ஆம் ஆண்டு முதல் வழங்கப்படும் விருது ஆகும்.
 அபிராமி விருதுகள்
 ஈபா உட்சவம்
 2016 மற்றும் 2017 ஆம் ஆண்டு தென்னிந்தியத் திரைப்படத்துறைக்கு வழங்கப்படும் திரைப்பட விருதாகும்.
 ஜீ சினி விருதுகள் தமிழ்
 இது ஜீ தமிழ் தொலைக்காட்சியால் 2020 ஆம் ஆண்டு முதல் தமிழகத் திரைப்படத்துறையினருக்கு வழங்கப்படும் விருதாகும்.

மலேசியா
 எடிசன் விருதுகள்
 இது மலேசியா நாட்டில் இருந்து திரைப்படத்தினை கண்டுபிடித்த தாமஸ் ஆல்வா எடிசன் என்ற பெயரில் 2009 லிருந்து தமிழகத் திரைப்படத்துறை பிரபலங்களுக்கு தரப்படுகின்ற விருதாகும்.
 மலேசியா கலையுலகம் விருதுகள்
  என்பது 2015 ஆம் ஆண்டு முதல் மலேசியத் தமிழ்த் திரைப்படத்துறையினருக்கு வழங்கப்படும் விருதாகும்.

நோர்வே
 நோர்வே தமிழ்த் திரைப்பட விழா
 நோர்வேயின் ஓஸ்லோவில் கவிதை, இசை, பாடல், திரைப்படம் ஆகிய துறைகளில் பிரபலமாக விளங்கும் விஎன் மியூசிக் டிரீம்ஸ் என்ற நிறுவனத்தால் 2010 ஆம் ஆண்டு முதல் தமிழ்த் திரைப்படத்துறையில் படம், நடிப்பு, பாட்டு, பாடியவர், இசை, இயக்கம், தொழில் நுட்பம் போன்ற பல பிரிவுகளில் சிறந்தவற்றைத் தேர்ந்தெடுத்துப் பாராட்டி ஊக்குவிப்பதற்காக இவ்விழா நடத்தப்படுகிறது.

சிங்கப்பூர்
 பன்னாட்டுத் தமிழ்த் திரைப்பட விருதுகள்
 இவ்விருது 2003 ஆம் ஆண்டிலிருந்து சிங்கப்பூர் நாட்டிலிருந்து சிறந்த தமிழ்த் திரைப்படங்களுக்கும், சிறந்த திரைப்பட பங்களிப்பாளர்களுக்கு வழங்கப்படுகிறது.

இலங்கை 
 யாழ்ப்பாண சர்வதேச திரைப்பட விருதுகள்

கனடா
 டொராண்டோ தமிழ் சர்வதேச திரைப்பட விழா
டொராண்டோ தமிழ் சர்வதேச திரைப்பட விழா என்பது கனடாவின் டொராண்டோ நகரில் 2020 முதல் ஆண்டு தோறும் நடைபெறும் ஒரு பன்னாட்டுத் திரைப்பட விழாவாகும்.

மேற்கோள்கள்